CELEX: 62013CN0211
Language: fi
Date: 2013-04-19 00:00:00
Title: Asia C-211/13: Kanne 19.4.2013 — Euroopan komissio v. Saksan liittotasavalta

15.6.2013   
            
            
               FI
            
            
               Euroopan unionin virallinen lehti
            
            
               C 171/23
            
         Kanne 19.4.2013 — Euroopan komissio v. Saksan liittotasavalta
   (Asia C-211/13)
   2013/C 171/45
   Oikeudenkäyntikieli: saksa
   
      Asianosaiset
   
   
      Kantaja: Euroopan komissio (asiamiehet: W. Mölls ja W. Roels)
   
      Vastaaja: Saksan liittotasavalta
   
      Vaatimukset
   
   Kantaja vaatii, että unionin tuomioistuin
   
               1)
            
            
               toteaa, ettei Saksan liittotasavalta ole noudattanut SEUT 63 artiklan mukaisia velvoitteitaan, koska se on antanut ja pitänyt voimassa sellaisia säännöksiä, joiden mukaan sovellettaessa perintö- ja lahjaveroa Saksassa sijaitsevaan kiinteistöön myönnetään vain pieni verovapaa määrä silloin, kun lahjoittaja tai perinnönjättäjä ja luovutuksensaaja asuivat perinnön tai lahjan saamisen ajankohtana toisessa jäsenvaltiossa, kun taas myönnettävä verovapaa määrä on huomattavasti suurempi silloin, kun ainakin toinen asianosaisista asui tuona ajankohtana Saksassa, ja
            
         
               2)
            
            
               velvoittaa Saksan liittotasavallan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Perintö- ja lahjaverotusta lievennetään Saksan lainsäädännössä suhteellisen suurilla verovapailla määrillä erityisesti aviopuolisoiden, vanhempien ja lasten sekä tiettyjen sukulaisten välisissä perinnöissä ja lahjoituksissa. Näitä suuria verovapaita määriä sovelletaan kuitenkin vain silloin, kun Saksalla on rajoittamaton verotusvalta, kun taas rajoitetun verotusvallan kyseessä ollessa sovelletaan vain pientä kiinteää verovapaata määrää. Asiassa Mattner (1) annetussa unionin tuomioistuimen tuomiossa asetettujen kriteerien mukaan tällainen säännöstö ei ole yhteensoveltuva SEUT 63 artiklan kanssa.
   
      (1)  Asia C-510/08, Mattner, tuomio 22.4.2010 (Kok., s. I-3553).